BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ PER AL FOMENT DE L'R+D+I EN LA UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15351)
  + [Valencià](/va/acuerdo/15902)






Selector de idioma

Leer

* [Español](/es/acuerdo/15144)
* [Valencià](/va/acuerdo/15337)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ PER AL FOMENT DE L'R+D+I EN LA UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
==============================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ PER AL FOMENT DE L'R+D+I EN LA UNIVERSITAT D'ALACANT 2021

Data d'aprovació
:   27/07/2021

Data de publicació
:   30/07/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)
* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/15719)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15851)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15869)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ PER AL FOMENT DE L'R+D+I EN LA UNIVERSITAT D'ALACANT 2021&url=https://www.boua.ua.es/va/acuerdo/15634)

**Títol:** BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ PER AL FOMENT DE L'R+D+I EN LA UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 27 de juliol de 2021

BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ PER AL FOMENT DE L'R+D+I EN LA UNIVERSITAT D'ALACANT 2021

1. Objecte i finançament

L'objecte d'aquesta convocatòria és regular per a l'any 2021 el procediment de concessió, en règim de publicitat, objectivitat i concurrència competitiva, dels diferents tipus d'ajudes que integren el programa propi d'R+D+I del Vicerectorat d'Investigació destinat al foment de la investigació científica, el desenvolupament tecnològic i la innovació a la Universitat d'Alacant.

El procediment s'inicia d'ofici per resolució rectoral de la Universitat d'Alacant de data 26 de juliol del 2021 mitjançant la convocatòria d'ajudes corresponent el text complet de les quals es publicarà en el Butlletí Oficial de la Universitat d'Alacant.

El finançament de les ajudes que es concedisquen d'acord amb aquesta convocatòria s'imputarà als capítols IV i VI del pressupost de despeses del Vicerectorat d'Investigació de la Universitat d'Alacant.

La quantitat màxima per a cadascuna de les ajudes o actuacions arreplegades en aquesta convocatòria es detallarà en cadascun dels annexos corresponents. Quan en alguna de les ajudes convocades hi haja més d'una modalitat i es generen fons no adjudicats, aquests es podran reassignar entre les restants.

Aquest programa propi preveu sis línies d'actuació:

1. Incorporació i formació de personal investigador i personal tècnic

2. Investigació competitiva

3. Internacionalització

4. Modernització i ús d'infraestructures cientificotecnològiques

5. Difusió de la investigació

6. Accions de col·laboració publicoprivada

A continuació, es relacionen les ajudes convocades per a cada línia d'actuació, les bases per les que es regirà la concessió d'aquestes i altres especificacions relatives a cada programa que es desenvolupen en els annexos corresponents.

1. Incorporació i formació de personal investigador i personal tècnic

- Ajudes per a estudis de màster oficial i iniciació a la investigació ([Annex I](/Acuerdos/DescargarAnexoxId?idanexo=130919&idacuerdo=15552&idioma=es))

- Contractes destinats a la formació predoctoral ([Annex II](/Acuerdos/DescargarAnexoxId?idanexo=130915&idacuerdo=15420&idioma=es))

- Ajudes per a donar suport a la contractació de personal investigador doctor ([Annex III](/Acuerdos/DescargarAnexoxId?idanexo=130916&idacuerdo=15344&idioma=es))

- Ajudes per a estades de personal investigador convidat ([Annex IV](/Acuerdos/DescargarAnexoxId?idanexo=130891&idacuerdo=15845&idioma=es))

- Ajudes per a la contractació de personal tècnic de suport en projectes d'investigació competitius ([Annex V](/Acuerdos/DescargarAnexoxId?idanexo=130895&idacuerdo=15186&idioma=es))

2. Investigació competitiva

- Ajudes per a la realització de projectes d'investigació ([Annex VI](/Acuerdos/DescargarAnexoxId?idanexo=130896&idacuerdo=15826&idioma=es))

- Ajudes per a la realització de projectes d'investigació arqueològica a L'Alcúdia ([Annex VII](/Acuerdos/DescargarAnexoxId?idanexo=130898&idacuerdo=15773&idioma=es))

- Ajudes per productivitat investigadora per a grups d'Investigació de la Universitat d'Alacant ([Annex VIII](/Acuerdos/DescargarAnexoxId?idanexo=130900&idacuerdo=15195&idioma=es))

3. Internacionalització

- Ajudes per a la captació de projectes europeus o altres programes d'àmbit internacional d'I+D+I ([Annex IX](/Acuerdos/DescargarAnexoxId?idanexo=130893&idacuerdo=15441&idioma=es))

- Ajudes per a la realització d'accions d'investigació breus en altres països ([Annex X](/Acuerdos/DescargarAnexoxId?idanexo=130902&idacuerdo=15392&idioma=es))

4. Modernització i ús d'infraestructures cientificotecnològiques

- Ajudes per a la reparació d'instrumentació científica ([Annex XI](/Acuerdos/DescargarAnexoxId?idanexo=130904&idacuerdo=15910&idioma=es))

- Ajudes per a la utilització dels Serveis Tècnics d'Investigació ([Annex XII](/Acuerdos/DescargarAnexoxId?idanexo=130906&idacuerdo=15100&idioma=es))

5. Difusió de la investigació

- Ajudes per a la publicació de revistes científiques ([Annex XIII](/Acuerdos/DescargarAnexoxId?idanexo=130908&idacuerdo=15858&idioma=es))

- Ajudes per difusió dels resultats d'investigació ([Annex XIV](/Acuerdos/DescargarAnexoxId?idanexo=130910&idacuerdo=15957&idioma=es))

6. Accions de col·laboració pública-privada

- Ajudes destinades a la formació predoctoral en col·laboració amb empreses ([Annex XV](/Acuerdos/DescargarAnexoxId?idanexo=130912&idacuerdo=15635&idioma=es))

- Ajudes per a la realització de proves de concepte ([Annex XVI](/Acuerdos/DescargarAnexoxId?idanexo=130914&idacuerdo=15057&idioma=es))

2. Normes generals de procediment d'aplicació a tots els annexos d'aquesta convocatòria

2.1. Iniciació

El Vicerectorat d'Investigació serà el responsable d'establir els procediments adequats i donarà les instruccions necessàries per a la publicació, la tramitació, la gestió i la resolució de la convocatòria.

2.2. Presentació de sol·licituds

2.2.1. Les sol·licituds per a aquesta convocatòria d'ajudes es presentaran electrònicament a través de l'eAdministració de la Universitat d'Alacant, a la qual accedirà la persona sol·licitant a través d'UA-Cloud (https://cvnet.cpd.ua.es/eadmua/tramites) amb la seua clau d'accés o amb un certificat electrònic vàlid (e-DNI o ACCV).

2.2.2. Una vegada que s'haja accedit a l'eAdministració s'haurà de seleccionar l'opció de "SOL·LICITUD D'AJUDES A LA I+D+I" dins de l'apartat "DOCÈNCIA I INVESTIGACIÓ". En la pantalla de sol·licituds s'haurà de seleccionar el "Tipus d'ajuda" en què es vol participar i caldrà emplenar el formulari electrònic i aportar els documents exigits per la convocatòria i requerits en aquest.

2.2.3. Finalitzat l'emplenament del formulari la persona sol·licitant farà el tràmit de presentació telemàtica mitjançant l'ordre "ENVIAR" i, en aquest moment, quedarà registrada la sol·licitud.

Només es podrà formular una sol·licitud per persona per a cadascuna de les ajudes establides en els annexos d'aquesta convocatòria, per la qual cosa la generació posterior d'una nova sol·licitud per a la mateixa ajuda anul·larà l'expedient de sol·licitud anterior i es tindrà en consideració únicament l'última presentada.

En cas d'observar-se deficiències per la mateixa persona sol·licitant abans de la finalització del termini de sol·licitud podrà formular una nova sol·licitud que substituirà la presentada anteriorment.

2.2.4. No es tindran per presentades les sol·licituds que no seguisquen el que indiquen els apartats anteriors i seran inadmeses.

En els casos en què a causa d'un error informàtic verificable en els servidors de la Universitat d'Alacant no fora possible la presentació electrònica de la sol·licitud, s'admetrà la presentació d'aquesta en la forma prevista en l'article 16 de la Llei 39/2015, d'1 d'octubre, de Procediment Administratiu Comú de les Administracions Públiques. Quan es produïsca una circumstància d'aquest tipus caldrà informar de l'error informàtic mitjançant correu electrònic a fyjawbh@eo.fp abans que concloga el termini de presentació de sol·licituds i acompanyar-lo de tota la documentació relativa a la sol·licitud.

2.2.5. Els requisits exigits per a cadascuna de les ajudes hauran de complir-se en la data de finalització de termini de presentació de sol·licituds.

2.2.6. La documentació requerida s'establirà per a les ajudes convocades en cadascun dels annexos. Quan s'establisca un model normalitzat que requerisca signatura de persones físiques aquest haurà de signar-se electrònicament mitjançant DNI electrònic o un altre certificat electrònic vàlid (ACCV, FNMT,...) per tots aquests.

Finalitzat el termini de presentació de sol·licituds, es publicarà la relació provisional de sol·licituds admeses i excloses. Si la documentació aportada fora incompleta o tinguera errors corregibles es requerirà la persona sol·licitant a través de l'eAdministració, perquè en el termini màxim de 10 dies esmene la falta o acompanye els documents preceptius, amb advertiment que, si no ho fera, es tindrà per desistida la sol·licitud, d'acord amb el que estableix l'article 68 de la Llei 39/2015, d'1 d'octubre, del Procediment Administratiu Comú de les Administracions públiques, i amb els efectes previstos en l'article 21.1 de l'esmentada Llei.

Durant el període d'esmena no es podrà modificar l'objecte i la condició de la sol·licitud.

Una vegada resoltes les esmenes presentades per les persones interessades, es publicarà la relació definitiva de sol·licituds admeses i excloses en la pàgina web de la Subdirecció de Convocatòries Públiques d'R+D+I del Servei de Gestió de la Investigació i en la seu electrònica de la UA.

2.2.7. Només seran valorats els mèrits que s'hagen inclòs en el formulari de sol·licitud, que estiguen degudament acreditats i obtinguts fins a la data de finalització del termini de presentació de sol·licituds.

2.2.8. Les dades de caràcter personal recollides en la sol·licitud quedaran sotmesos a la protecció establida per Llei orgànica 3/2018, de 5 de desembre, de Protecció de Dades Personals i garantia dels drets digitals. Les dades de les persones interessades no seran cedides a tercers excepte obligació legal.

Les persones sol·licitants podran exercir els drets d'accés, rectificació, oposició, supressió, limitació del tractament, portabilitat i de no ser objecte de decisions individualitzades davant de la Gerència de la Universitat de la Universitat d'Alacant, presencialment en el Registre General de la UA o a través de la seu electrònica de la UA.

2.3. Termini de sol·licitud

Les sol·licituds es presentaran en la forma i en el termini establit en cadascun dels annexos.

2.4. Instrucció del procediment

El responsable de la instrucció del procediment és el Vicerectorat d'Investigació de la Universitat d'Alacant.

L'òrgan instructor farà d'ofici totes les actuacions que considere oportunes per a la determinació, el coneixement i la comprovació de les dades d'acord amb les quals ha de formular-se la proposta de resolució.

Aquest òrgan instructor, a la vista de l'avaluació de les diferents comissions, elevarà la proposta de resolució de concessió que inclourà una llista de persones beneficiàries, amb el resultat de l'avaluació i de la quantitat de l'ajuda que cal concedir.

2.5. Avaluació

En cada annex es detalla la composició de la Comissió Avaluadora, designada pel Vicerectorat d'Investigació, a la qual ha de recórrer l'òrgan instructor per a la valoració de les sol·licituds. Les comissions que es formen procuraran l'equilibri de gènere, d'acord amb el que disposa la Llei orgànica 3/2007, de 22 de març per a la igualtat efectiva de dones i homes i el Pla d'Igualtat de la Universitat d'Alacant. Quan la naturalesa de les ajudes ho requerisca, l'òrgan instructor podrà recaptar l'assessorament de l'Agència Valenciana d'Avaluació i Prospectiva (AVAP), de l'Agència Estatal d'Investigació o de persones expertes designades pel Vicerectorat d'Investigació.

Els criteris de valoració i l'aplicació d'aquests seran els recollits en els annexos corresponents. La Comissió aplicarà aquests criteris d'avaluació i farà una relació prioritzada de les sol·licituds avaluades. En igualtat de mèrits entre les propostes, s'aplicarà l'acció positiva a favor del sexe menys representat en les sol·licituds beneficiàries de l'annex corresponent.

2.6. Resolució de concessió, notificació i publicació de les ajudes

Atesa la proposta formulada per l'òrgan instructor, les ajudes seran adjudicades de manera provisional per resolució del Vicerectorat d'Investigació, i s'establirà un termini de presentació d'al·legacions.

Aquesta resolució es publicarà en la pàgina web de la Subdirecció de Convocatòries Públiques d'R+D+I del Servei de Gestió de la Investigació que tindrà tots els efectes de notificació practicada. Addicionalment, per a algunes fases del procediment es podrà fer ús de la notificació individual a través de seu electrònica de la Universitat d'Alacant, d'acord amb el que disposa el Reglament de Notificacions Electròniques de la Universitat d'Alacant, aprovat pel Consell de Govern de 26 d'octubre del 2016 (BOUA de 28/10/2016).

Una vegada resoltes les al·legacions presentades per les persones interessades, el Vicerectorat d'Investigació dictarà la corresponent resolució definitiva de concessió, que serà notificada a les persones interessades d'acord amb el que preveu l'article 40 i següents de la Llei 39/2015 d'1 d'octubre, del Procediment Administratiu Comú de les Administracions Públiques, a través de l'eAdministració mitjançant notificació associada a la sol·licitud presentada.

La persona beneficiària haurà d'expressar a través de l'expedient electrònic de l'eAdministració l'acceptació o la renúncia a l'ajuda concedida en un termini màxim de 10 dies naturals des de la notificació. En cas que la persona beneficiària no es manifestara en el termini citat, s'entendrà per acceptada l'ajuda amb les condicions arreplegades en la convocatòria i en la resolució de concessió.

El termini de resolució serà de 6 mesos a partir del termini de finalització de presentació de sol·licituds tret que s'arreplegue un diferent en l'annex corresponent. En tot cas, quan l'òrgan instructor sol·licite informes preceptius a òrgans diferents de la Universitat d'Alacant, el termini de resolució podrà suspendre's per un màxim de 3 mesos, com també durant l'utilitzat per a l'esmena de deficiències i aportació de documents d'acord amb el que preveu l'art. 22 d) de la llei 39/2015 d'1 d'octubre, del Procediment Administrativa Comú de les Administracions Públiques. Si transcorregut el termini de resolució, el Vicerectorat d'Investigació no haguera notificat aquesta resolució, les persones interessades estaran legitimades per a entendre desestimada la sol·licitud.

La concessió de les ajudes queda condicionada a l'existència de crèdit adequat i suficient en el moment de la resolució.

2.7. Règim de justificació, seguiment i control de les ajudes

La justificació, el seguiment i el control de cada ajuda es farà d'acord al que estableix l'annex corresponent. La presentació es farà segons els models normalitzats, disponibles en la pàgina següent https://sgi.ua.es/va/proyectos-publicos/calendari-justificacio-ajudes-ua.html mitjançant instància genèrica a través de l'eAdministració de la Universitat d'Alacant dirigida a la Subdirecció de Convocatòries Públiques d'R+D+I.

Les ajudes seran objecte d'un seguiment del compliment dels objectius cientificotècnics de les actuacions i d'un seguiment econòmic que serà competència del Vicerectorat d'Investigació.

Les persones beneficiàries estaran subjectes a les actuacions de control que duguen a terme els òrgans de control econòmic de la Universitat d'Alacant, i també a facilitar tota la informació que els siga requerida per a aquesta finalitat.

Qualsevol modificació en les condicions que van motivar la concessió de l'ajuda o de les ajudes haurà de comptar amb l'autorització del Vicerectorat d'Investigació. La sol·licitud d'autorització es tramitarà mitjançant instància genèrica a través de l'eAdministració de la Universitat d'Alacant dirigida a la Subdirecció de Convocatòries Públiques d'R+D+I. Els canvis que se sol·liciten no podran afectar els objectius de l'ajuda i hauran de sol·licitar-se abans de la data de finalització de termini d'execució. En cas contrari, l'ajuda podrà ser revocada totalment o parcial.

L'incompliment total o parcial dels requisits i obligacions establides en aquestes bases i altres normes aplicables, donarà lloc a l'obertura d'un expedient d'incompliment que, prèvia audiència de la persona interessada, podrà donar lloc a la revocació de l'ajuda concedida parcialment o total i a l'obligació de reintegrar la quantitat corresponent.

L'incompliment de les condicions establides en aquesta convocatòria implicarà la impossibilitat de sol·licitar accions semblants en convocatòries futures del Vicerectorat d'Investigació.

Els imports no utilitzats dins del període d'execució o no justificats es reintegraran al Vicerectorat d'Investigació.

2.8. Incompatibilitats

Les ajudes convocades en els diferents annexos seran incompatibles amb qualsevol altra ajuda percebuda per a la mateixa finalitat, procedents de qualssevol Administracions o ens públics o privats, nacionals, de la Unió Europea o d'organismes internacionals.

Amb referència als annexos VI i VII, quan s'obtinguen altres ajudes públiques o privades per a la mateixa finalitat i conceptes de despesa semblants, aquesta circumstància haurà de ser comunicada al Vicerectorat d'Investigació en el termini de deu dies hàbils des de la concessió. En cap cas, l'ajuda total podrà ser d'una quantitat que, aïlladament o en concurrència amb altres subvencions, ajudes, ingressos o recursos, supere el cost de l'activitat que figura en la sol·licitud de major pressupost.

2.9. Pagament

Les ajudes seran abonades a les persones beneficiàries en els termes que s'establisquen en els annexos corresponents d'aquesta convocatòria i en les resolucions de concessió corresponents.

2.10. Publicitat

Les persones beneficiàries hauran de fer constar en les publicacions derivades d'aquestes ajudes, el finançament per part de la Universitat d'Alacant amb indicació del Programa Propi per al foment de la R+D+I del Vicerectorat d'Investigació.

2.11 Normativa aplicable

Serà d'aplicació supletòria, a més del que disposa aquesta resolució, la normativa nacional següent:

a) Llei orgànica 3/2018, de 5 de desembre, de Protecció de Dades Personals i garantia dels drets digitals.

b) Llei 38/2003, de 17 de novembre, General de Subvencions, i el seu Reglament, aprovat pel Reial decret 887/2006, de 21 de juliol.

c) Llei 14/2011, d'1 de juny, de la Ciència, la Tecnologia i la Innovació.

d) Llei 39/2015, d'1 d'octubre, del Procediment Administratiu Comú de les Administracions Públiques (d'ara endavant, Llei del Procediment Administratiu Comú de les Administracions Públiques).

e) Llei 40/2015, d'1 d'octubre, de Règim Jurídic del Sector Públic.

f) Reial decret 103/2019, d'1 de març, pel qual s'aprova l'Estatut del personal investigador predoctoral en formació.

2.12. Recursos

Contra la resolució de concessió de les ajudes d'aquesta convocatòria, cal interposar recurs potestatiu de reposició davant de la rectora de la Universitat d'Alacant en el termini d'un mes de la notificació o publicació, d'acord amb els articles 112, 123 i 124 de la Llei 39/2015, d'1 d'octubre, del procediment administratiu comú de les Administracions Públiques, o directament recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació de l'acte recorregut, d'acord amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

Alacant, 27 de juliol del 2021.

La rectora.

PD de signatura (Resolució de 22 de desembre de 2020)

El vicerector d'Investigació.

Juan Mora Pastor

Anàlisi
-------

:   **Modificat per:**

    * [Detalle
       MODIFICACIÓ DE LA RESOLUCIÓ DE 27 DE JULIOL TJU 8519, PER LA QUAL ES PUBLIQUEN LES BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ PER AL FOMENT DE LA I+D+I A LA UNIVERSITAT D'ALACANT 2021](/va/acuerdo/16090)
      22/09/2021

Documents annexos:
------------------

* [Descargar 15280\_ANEXO I 2021 REVISADO.pdf](/Acuerdos/DescargarAnexoxId?idanexo=130889&idacuerdo=15379)
* [Descargar 15118\_ANEXO IV 2021 REVISADO.pdf](/Acuerdos/DescargarAnexoxId?idanexo=130890&idacuerdo=15653)
* [Descargar 15663\_ANEXO IV 2021 REVISADO\_VAL.pdf](/Acuerdos/DescargarAnexoxId?idanexo=130891&idacuerdo=15327)
* [Descargar 15470\_ANEXO IX 2021 REVISADO.pdf](/Acuerdos/DescargarAnexoxId?idanexo=130892&idacuerdo=15457)
* [Descargar 15379\_ANEXO IX 2021 REVISADO\_VAL.pdf](/Acuerdos/DescargarAnexoxId?idanexo=130893&idacuerdo=15356)
* [Descargar 15101\_ANEXO V 2021 REVISADO.pdf](/Acuerdos/DescargarAnexoxId?idanexo=130894&idacuerdo=15098)
* [Descargar 15881\_ANEXO V 2021 REVISADO\_VAL.pdf](/Acuerdos/DescargarAnexoxId?idanexo=130895&idacuerdo=15940)
* [Descargar 15578\_ANEXO VI 2021 REVISADO\_VAL.pdf](/Acuerdos/DescargarAnexoxId?idanexo=130896&idacuerdo=15858)
* [Descargar 15708\_ANEXO OIL 9109 REVISADO.pdf](/Acuerdos/DescargarAnexoxId?idanexo=130897&idacuerdo=15812)
* [Descargar 15833\_ANEXO HLQ 6696 REVISADO\_VAL.pdf](/Acuerdos/DescargarAnexoxId?idanexo=130898&idacuerdo=15249)
* [Descargar 15443\_ANEXO VIII 2021 REVISADO.pdf](/Acuerdos/DescargarAnexoxId?idanexo=130899&idacuerdo=15716)
* [Descargar 15098\_ANEXO VIII 2021 REVISADO\_VAL.pdf](/Acuerdos/DescargarAnexoxId?idanexo=130900&idacuerdo=15608)
* [Descargar 15645\_ANEXO X 2021 REVISADO.pdf](/Acuerdos/DescargarAnexoxId?idanexo=130901&idacuerdo=15602)
* [Descargar 15214\_ANEXO X 9760 MBHMQDLA-AHY.pdf](/Acuerdos/DescargarAnexoxId?idanexo=130902&idacuerdo=15154)
* [Descargar 15620\_ANEXO XI 2021 REVISADO.pdf](/Acuerdos/DescargarAnexoxId?idanexo=130903&idacuerdo=15256)
* [Descargar 15846\_ANEXO XI 4097 ATQSMSMA-JSG.pdf](/Acuerdos/DescargarAnexoxId?idanexo=130904&idacuerdo=15211)
* [Descargar 15838\_ANEXO QRG 8011 REVISADO.pdf](/Acuerdos/DescargarAnexoxId?idanexo=130905&idacuerdo=15907)
* [Descargar 15538\_ANEXO SEZ 7830 DKQCMIBE-UWO.pdf](/Acuerdos/DescargarAnexoxId?idanexo=130906&idacuerdo=15800)
* [Descargar 15878\_ANEXO XIII 2021 REVISADO.pdf](/Acuerdos/DescargarAnexoxId?idanexo=130907&idacuerdo=15741)
* [Descargar 15109\_ANEXO XIII 6890 DXDIGHRH-QJA.pdf](/Acuerdos/DescargarAnexoxId?idanexo=130908&idacuerdo=15946)
* [Descargar 15046\_ANEXO QDG 4679 REVISADO.pdf](/Acuerdos/DescargarAnexoxId?idanexo=130909&idacuerdo=15061)
* [Descargar 15996\_ANEXO CHB 7185 YCMLXSWO-WUW.pdf](/Acuerdos/DescargarAnexoxId?idanexo=130910&idacuerdo=15178)
* [Descargar 15665\_ANEXO XV 2021 REVISADO2.pdf](/Acuerdos/DescargarAnexoxId?idanexo=130911&idacuerdo=15624)
* [Descargar 15117\_ANEXO XV 4768 PWYGHROX-CRB.pdf](/Acuerdos/DescargarAnexoxId?idanexo=130912&idacuerdo=15843)
* [Descargar 15168\_ANEXO OBK 2183 REVISADO.pdf](/Acuerdos/DescargarAnexoxId?idanexo=130913&idacuerdo=15700)
* [Descargar 15121\_ANEXO VOZ 4882 GJWYTQNV-RAG.pdf](/Acuerdos/DescargarAnexoxId?idanexo=130914&idacuerdo=15666)
* [Descargar 15924\_ANEXO II 2021 REVISADO\_val.pdf](/Acuerdos/DescargarAnexoxId?idanexo=130915&idacuerdo=15221)
* [Descargar 15751\_ANEXO GTE 5525 REVISADO\_val.pdf](/Acuerdos/DescargarAnexoxId?idanexo=130916&idacuerdo=15731)
* [Descargar 15920\_ANEXO II 2021 REVISADO.pdf](/Acuerdos/DescargarAnexoxId?idanexo=130917&idacuerdo=15356)
* [Descargar 15631\_ANEXO YVV 7891 REVISADO.pdf](/Acuerdos/DescargarAnexoxId?idanexo=130918&idacuerdo=15990)
* [Descargar 15175\_ANEXO I 2021 REVISADO\_val.pdf](/Acuerdos/DescargarAnexoxId?idanexo=130919&idacuerdo=15228)
* [Descargar 15747\_ANEXO VI 2021 REVISADO.pdf](/Acuerdos/DescargarAnexoxId?idanexo=131339&idacuerdo=15928)





[Carretera Sant Vicent del Raspeig s/n  
03037 Sant Vicent del Raspeig - Alacant  
 Tel. 40 277 8775 - Fax 92 280 6358](https://www.google.es/maps/@87.068184,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12564&trk=tyah&trkInfo=tarId%3L4803031285712%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)